BASES E CONVOCATORIA PARA A PROVISIÓN EN PROPIEDADE DA PRAZA VACANTE DE TRABALLADOR/A SOCIAL
ADMINISTRACIÓN LOCAL — Municipal — Ponteareas (Persoal, oposicións, 10/03/2022)

Por Resolución da Alcaldía 2022-0215, de data 08/02/2022, aprobáronse as Bases e a Convocatoria para a provisión en propiedade da praza vacante con código 02.01.00.02, de Traballador/a Social, da Escala de Administración Especial, Clase Técnica, Grupo A, Subgrupo A2, mediante quenda libre, incluída na Oferta de Emprego Público do ano 2019, publicada no DOG nº 32, de 17 de febreiro de 2020. O prazo de presentación de solicitudes será de vinte (20) días hábiles, contados desde o seguinte ao da publicación do anuncio no Boletín Oficial do Estado. Bases reguladoras da convocatoria para a selección de funcionarios/as, escala de Administración Especial, clase técnica.1. As presentes bases teñen por obxecto a regulación da convocatoria e do proceso selectivo para a provisión en propiedade, con carácter de persoal funcionario, mediante o sistema de concurso- oposición (segundo o establecido no Art.171.2 do RD 781/1986, do 18 de abril, polo que se aproba o texto refundido das disposicións legais vixentes en materia de Réxime Local.), pola quenda libre, de unha praza pertencente á plantilla orzamentaria de persoal funcionario, incluídas na Oferta Pública de Emprego do 2019 do Concello de Ponteareas, aprobada por resolución da Alcaldía 2019-4576, de data 23-12-2019, publicada no Diario Oficial de Galicia núm.32, de 17-02-2020.2. Características da vacante convocada: A praza estará dotada cas retribucións básicas correspondentes ao grupo e subgrupo de clasificación profesional e as complementarias fixadas na RPT do Concello de Ponteareas, para as prazas de Traballador/a Social. A convocatoria publicarase no BOE e no Diario Oficial de Galicia e as bases reguladoras publicaranse no Boletín Oficial da Provincia de Pontevedra (BOPPO), no Taboleiro de Edictos (sede electrónica Concello de Ponteareas), e de forma complementaria na páxina web municipal https://ponteareas.gal/. A devandita convocatoria e o proceso selectivo rexeranse polo disposto nas presentes bases, e en todo o non previsto por elas, pola seguinte normativa: Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. Lei 2/2015, do 9 de abril, do Emprego Público de Galicia. Texto refundido das disposicións legais vixentes en materia de réxime Local, aprobado por Real Decreto 781/1996, do 18 de abril. Real Decreto 896/ 1991, do 7 de xuño, polo que se aproban as regras básicas e programas mínimos aos que se debe axustar o procedemento de selección de funcionarios de Administración local. Lei 7/ 1985, do 2 de abril, reguladora das bases do réxime local. Lei 39/2015, de 1 de outubro, do Procedemento Administrativo Común das Administracións Públicas Lei 40/2015, de 1 de outubro, do Réxime Xurídico do Sector Público Os/As aspirantes que participen no proceso selectivo, deberán reunir, na data do remate do prazo para a presentación de instancias, os seguintes requisitos: a) Posuír a nacionalidade española ou atoparse comprendido no eido de aplicación do artigo 57 do Real Decreto Lexislativo 5/2015, de 30 de outubro, polo que se aproba o texto refundido da Lei do estatuto básico do empregado público. b) Ter cumpridos 16 anos de idade e non exceder da idade máxima de xubilación. c) Estar en posesión do título de Graduado/a en Traballo Social ou nunha titulación equivalente ou estar en condición de obtelo na data de terminación do prazo de presentación de instancias. No caso de equivalencia ou homologación deberá xustificarse polo/a aspirante mediante certificado expedido polo organismo competente para establecelas. d) Posuír a capacidade funcional para o desempeño das tarefas asignadas ao posto. e) Non ter sido separado/a, mediante expediente disciplinario, do servizo de ningunha das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares as que desempeñaban no caso do persoal laboral, no que se houbese separado ou inhabilitado. No caso de ser nacional doutro Estado, non atoparse inhabilitado ou en situación equivalente nin haberse sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non estar incurso/a en ningunha das causas de incapacidade ou incompatibilidade sinaladas na lexislación vixente. Todos estes requisitos deberán cumprirse o último día do prazo de presentación de solicitudes. Será nulo o nomeamento como funcionario/a dos/as que estean incursos en causas de incapacidade específica conforme a normativa vixente. As persoas que desexen tomar parte nas probas selectivas convocadas deberán facelo mediante instancia dirixida ao Sr/a. Alcalde/sa de Ponteareas. As solicitudes para tomar parte no proceso presentaranse no rexistro xeral do Concello de Ponteareas, en horario de atención ao público (de 09:00 h. a 13:00 h.), e no prazo de vinte (20) días hábiles contados a partir do día seguinte ao da publicación do anuncio da respectiva convocatoria no B. O. E. Igualmente, as devanditas solicitudes tamén se poderán presentar por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa solicitude (que deberá incluír, así mesmo, declaración responsable do cumprimento dos requisitos de participación), os/as aspirantes deberán achegar a seguinte documentación: a) DNI, pasaporte ou documento de identificación equivalente acreditativo da nacionalidade do/a aspirante. b) Declaración responsable do cumprimento dos requisitos de participación. c) Título Graduado/a en Traballo Social ou titulación equivalente ou estar en condición de obtelo na data de finalización do prazo de presentación de instancias. d) Xustificante de ter aboados os dereitos de exame ou certificado de discapacidade que dé dereito á exención ou de ser o caso recoñecemento da condición de familia numerosa para gozar da bonificación do 50% na taxa por dereitos de exame. e) Certificado da lingua galega Celga 4 ou equivalente debidamente homologado polo órgano competente en materia de política lingüística da Xunta de Galicia, de acordo coa disposición adicional 2ª da orde do 16 de xullo de 2007, para xustificar ter o coñecemento da lingua galega e estar exento/a de realizar o exercicio da fase de oposición. f) Os méritos a valorar na fase de concurso; os non alegados xunto coa instancia de participación ou alegados e non xustificados non serán tidos en conta, o que si está permitido é solicitar a emenda da defectuosa acreditación do mérito. A documentación acreditativa dos méritos que aleguen posuír para a súa valoración na fase de concurso deberá presentarse a través de fotocopias. Para acreditar a experiencia laboral, deberá facerse a través de certificado de servizos prestados expedido por administración pública ou contrato de traballo acompañado de vida laboral. g) Os/as aspirantes con algunha discapacidade deberán indicalo na súa solicitude, neste senso, as persoas con discapacidade recoñecida que, como consecuencia da mesma, presente especiais dificultades para a realización das probas selectivas reguladas nas presentes bases, poderán formular petición concreta na solicitude de participación, na cal deben reflectir as necesidades específicas que teñan para acceder ao proceso de selección. En tal caso, e para efectos de que o órgano de selección poida valorar a procedencia ou non da concesión do solicitado, o candidato xuntará o ditame técnico facultativo emitido polo órgano técnico de cualificación do grao de minusvalía competente, acreditando de forma que faga fe, a deficiencia ou deficiencias permanentes que deron orixe ao grao de minusvalía recoñecido, nos termos que resultan da ORDE PRE/1822/2006, de 9 de xuño, do Ministerio da Presidencia, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. Ter aboada a taxa de 40 euros por dereitos de exame ou certificado de discapacidade ou inscrición no servizo público de emprego que dé dereito á exención ou de ser o caso, recoñecemento da condición de familia numerosa para gozar da bonificación do 50% na taxa por dereitos de exame. A taxa de dereitos de exame esixirase en réxime de autoliquidación no modelo facilitado polo Departamento de Rendas do Concello. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, a falta de pago da devandita taxa suporá a exclusión definitiva do/a aspirante das probas selectivas. Unha vez rematado o prazo de 20 días hábiles fixado para presentar as solicitudes, a Alcaldía ditará unha resolución, no prazo máximo dun mes, na que declarará aprobada a lista de persoas admitidas e excluídas e especificará, no seu caso, os motivos da exclusión, que se publicará na páxina web e no taboleiro de anuncios do Concello e na sede electrónica de conformidade co establecido no artigo 45 da LPACAP. As persoas excluídas disporán dun prazo de 10 días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva na páxina web, no taboleiro de anuncios e sede electrónica do Concello e determinarase ademáis a composición do Tribunal con indicación das causas de abstención e recusación. Contra a resolución, na que se aproba a lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 112 e 123 da LPACAP), ou ben un recurso contencioso-administrativo ante o Xulgado do Contencioso-Administrativo no prazo de dous meses, segundo o artigo 46 da Lei 29/1998, de 13 de xullo, reguladora da xurisdición contencioso-administrativa. Os erros de feito poderán emendarse en calquera intre, de oficio ou a petición do/a interesado/a, de conformidade co disposto no artigo 109.2 da Lei de Procedemento Administrativo Común das Administracións Públicas. O sistema de selección é o de concurso-oposición (segundo o establecido no Art.171.2 do RD 781/1986, do 18 de abril, polo que se aproba o texto refundido das disposicións legais vixentes en materia de Réxime Local.), debendo desenvolverse, con carácter previo, a fase de concurso. a) Formación na praza obxecto da convocatoria, cun máximo de 5 puntos, nos seguintes termos: Por cursos relacionados coas funcións propias da praza a que aspira e impartidos por administracións públicas, colexios profesionais, universidades, Fundación Estatal para a Formación e o Emprego (Fundación Tripartita), ou por outras entidades ou empresas, sempre que neste último caso veñan homologados por administracións públicas, segundo o baremo seguinte: Consistirá na realización dos seguintes exercicios: A) Primeiro exercicio, obrigatorio e eliminatorio: consistirá en contestar por escrito un cuestionario, tipo test, de 50 preguntas, con respostas alternativas baseadas no contido do programa anexo á convocatoria, con 6 preguntas de reserva. Neste exercicio cada pregunta constará de catro posibles respostas, sendo soamente unha correcta, penalizando cunha resposta correcta cada tres respostas incorrectas e non puntuando as preguntas non contestadas. A puntuación máxima por este exercicio 20 puntos sendo preciso obter un mínimo de 10 puntos para superalo. B) Segundo exercicio, obrigatorio e eliminatorio de carácter práctico: consistirá en desenvolver un ou varios exercicios prácticos ou realizar a tarefa ou tarefas que propoña o tribunal, relacionadas coas materias obxecto do temario establecido no anexo, e con respecto as tarefas propias da praza convocada no prazo de tempo que estableza o tribunal en función da natureza da proba. Este exercicio cualificarase de 0 a 6 puntos sendo necesario para aprobar obter unha puntuación mínima de 3 puntos. O criterio esencial de valoración desta proba é a capacidade de relacionar conceptos e aplicalos en supostos concretos. Se o tribunal decidira establecer criterios de corrección accesorios, estableceranse antes da realización da proba e notificaranse aos aspirantes nese momento. No caso de que o tribunal estableza varios exercicios e que non se valoren de forma idéntica todos eles, deberá darse a coñecer aos/as aspirantes a puntuación de cada exercicio con carácter previo ao inicio da proba. De non especificarse a puntuación reputarase que teñen idéntica valoración cada un deles. C) Terceiro exercicio, De carácter obrigatorio e non eliminatorio só para aqueles aspirantes que non acrediten estar en posesión do nivel CELGA 4, ou equivalente, xunto coa solicitude de participación. Consistirá na tradución directa ao idioma galego, sen axuda do dicionario, dun texto en castelán elixido polo tribunal. Cualificarase de cero (0) a dous (2) puntos. Quedan exentas desta proba as persoas aspirantes que acrediten o Celga 4, outorgándoselles a cualificación máxima (2 puntos). A puntuación final do proceso selectivo obterase sumando as puntuacións acadadas na fase de oposición e na fase de concurso. No caso de empate final na puntuación entre as/os aspirantes, este resolverase segundo os criterios de desempate establecidos pola Xunta de Galicia nos procesos de selección de persoal.1) Os membros dos tribunais cualificadores serán designados polo Sr./a Alcalde/sa, segundo o disposto no texto refundido da Lei do estatuto básico do empregado público (TREBEP), tendo en conta a paridade entre mulleres e homes.2) O tribunal cualificador estará integrado por cinco membros titulares e cinco suplentes:- Presidente/a, 3 Vogais e Secretario/a. A pertenza aos órganos de selección será sempre a título individual, sen que poida exercerse en representación nin por conta de ninguén.3) A composición do tribunal axustarase aos principios de imparcialidade e profesionalidade dos seus membros, que deben pertencer a un corpo, escala ou categoría profesional para o que se requira unha titulación de nivel igual ou superior ao esixido para acceder á praza convocada.4) Non poderán formar parte do tribunal as persoas de elección ou designación política, o funcionariado interino nin o persoal eventual.5) O tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas así o aconsellen; as mencionadas asesoras e asesores limitaranse a prestaren colaboración nas súas especialidades técnicas.6) Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo (e demais normativa concordante e/ ou substitutiva). En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados.1) A data e a hora na que deberá reunirse o tribunal, así como o día e a hora para o comezo do primeiro exercicio das probas selectivas convocadas, serán determinados polo Tribunal. A aprobación da lista definitiva de persoas admitidas e a composición do tribunal, se publicará mediante un anuncio no taboleiro de anuncios da Sede Electrónica, sen prexuízo da súa publicación de forma complementaria na páxina web do Concello de Ponteareas https://ponteareas.gal/2) As persoas aspirantes convocaranse para cada exercicio nun único chamamento, e quedarán decaídas no seu dereito as que non comparezan a realizalo, salvo os casos debidamente xustificados, que resolverá o tribunal.3) As persoas aspirantes deberán presentarse para realizaren cada exercicio provistas do DNI ou doutro documento fidedigno acreditativo da súa identidade a xuízo do tribunal e tamén dos medios materiais necesarios para realizalo.4) En calquera momento o tribunal poderá requirirlles ás opositoras e opositores que acrediten a súa identidade.5) A orde de actuación das opositoras e opositores para realizaren aqueles exercicios que non poidan facerse de forma simultánea determinaraa o tribunal mediante un sorteo antes de iniciarse o exercicio.6) Na realización e corrección dos exercicios escritos garantirase o anonimato, para o cal o tribunal poderá utilizar os medios que considere oportunos.7) Se en calquera momento do proceso selectivo chegase a coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria deberá propoñerlle a Alcaldesa-Presidenta da Corporación, previa audiencia coa persoa interesada, a súa exclusión indicando as inexactitudes ou falsidades observadas para os efectos procedentes.8) Unha vez concluído cada un dos exercicios da oposición o tribunal fará pública, no taboleiro de anuncios da sede electrónica, a relación de aspirantes que o superasen, indicando a puntuación obtida. As persoas opositoras non incluídas na lista terán a consideración de “non aptas”. 9) Os exercicios terán lugar a porta pechada sen outra asistencia que a dos membros do tribunal, as persoas designadas por este como colaboradoras e as persoas opositoras, excepto na lectura por parte das persoas opositoras dos exercicios escritos, que será pública. Non se pode facer uso durante os exames de dispositivos móbiles e similares (tales como reloxos intelixentes, smarwatches, etc.), e as persoas que sexan sorprendidas usándoos nunha proba serán eliminadas. A tal fin advertirase deste circunstancia ao comenzo dos exercicios.10) Desde o momento en que remate un exercicio ou proba e ata que empece o seguinte deberá transcorrer un prazo mínimo de 48 horas e un máximo de 40 días hábiles.11) As puntuacións obtidas no exercicio tipo test publicaranse no taboleiro de anuncios na páxina web; as persoas aspirantes terán un prazo de 2 días hábiles, contados a partir do día seguinte ao da publicación das respostas, para presentar as reclamacións que consideren oportunas. Unha vez resoltas, no seu caso, as alegacións presentadas, ou transcorrido o citado prazo convocaranse as e os aspirantes que o superaron para a realización dos seguintes exercicios. Se algunha das aspirantes non puidera completar o proceso selectivo a causa do embarazo de risco ou parto debidamente acreditados, a súa situación quedará condicionada á finalización deste e á superación das fases que quedasen aprazadas, que non poderán demorarse tanto que se menoscabe o dereito do resto das e dos aspirantes a unha resolución do proceso axustada a tempos razoables, o que deberá ser valorado polo tribunal, e en todo caso a realización das probas terá lugar antes da publicación da lista de aspirantes que tiveran superado o proceso selectivo. Finalizado o proceso selectivo, o Tribunal fará pública (mediante anuncio no taboleiro de edictos, sede electrónica e páxina web municipal) a puntuación final total dos/ as candidatos/as que teñan superado o proceso selectivo, cunha relación dos/as finalmente seleccionados/as para a ocupación da vacante convocada. Propoñendo, asemade, o nomeamento como funcionarios/as de carreira da clase técnica da escala de administración especial, grupo A subgrupo A2, en igual número ás vacantes convocadas, en base á puntuación acadada polos/as aspirantes; proposta que se elevará á Alcaldía, para que, con arranxo ás competencias recoñecidas ao efecto, proceda a resolver o ditos nomeamentos. Resoltos pola Alcaldía os nomeamento dos/as aspirantes seleccionados/as, con indicación provisional de destino, serán obxecto de publicación no taboleiro de edictos e páxina web municipal, así como no BOP e no DOG. As bases específicas desta convocatoria vinculan a Administración local, os tribunais cualificadores e as persoas aspirantes que participen no proceso selectivo convocado. O non previsto nestas bases regularase polo disposto na lexislación vixente de aplicación. O só feito de presentar instancia solicitando tomar parte neste procedemento selectivo constitúe sometemento expreso dos/as aspirantes ás bases da convocatoria que teñen consideración de lei reguladora da mesma. Para o non previsto nestas bases, estarase ao disposto na Lei 7/1985, de 2 de abril, Reguladora de Bases de Réxime Local; na Lei 30/1984, de 2 de agosto; no RD 365/1995, de 10 de marzo, que aproba o Regulamento Xeral de Ingreso do Persoal ao Servizo da Administración do Estado; no RD Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público; pola restante lexislación do Estado en materia de Función Pública; así como pola lexislación da Comunidade Autónoma de Galicia nos termos do art.159.1.18 da Constitución Española. O tribunal quedará facultado para resolver e/ou interpretar as dúbidas que se poidan presentar, e tomar os acordos necesarios para a boa orde e adecuado desenvolvemento do proceso; procurando, o anonimato dos/as aspirantes durante a realización e corrección das probas selectivas E, todo ilo, con pleno sometemento ás previsións normativas aplicables ao respecto, e con arranxo ao sentido e contido das propias bases. Así mesmo, o tribunal poderá declarar durante o transcurso do proceso selectivo como excluídos/as a aqueles/as aspirantes que fagan uso de calquera actuación fraudulenta nos exercicios das probas selectivas; así como solicitar dos/as aspirantes as aclaracións complementarias que estime precisas. Estas bases e correspondente convocatoria, e cantos actos administrativos se deriven destas, e das actuacións do tribunal, poderán ser impugnados, polos interesados, tanto en vía administrativa como contenciosa, nos casos e na forma establecidos pola normativa aplicable ao respecto. Ademais, contra os acordos do Tribunal, os aspirantes poderán interpoñer reclamación. Contra a desestimación das reclamacións indicadas poderase interpoñer recurso de alzada ante o órgano que designou ao tribunal (Alcalde/ Alcaldesa) no prazo dun mes contado a partir do seguinte ao da súa notificación ou publicación.1. A Constitución Española de 1978: significado e estrutura. Principios xerais. Reforma da Constitución. Dereito e deberes fundamentais dos españois. Garantía e suspensión.2. A organización do Estado español na Constitución. A Coroa. As Cortes Xerais. O Poder Xudicial. O Poder Executivo.3. O Estado das autonomías. Modo de organización estatal na Constitución española. Caracteres do dereito á autonomía. Competencias das comunidades autónomas. Contido e valor normativo dos estatutos de autonomía. O Estatuto de autonomía de Galicia. A cooficialidade lingüística.4. O acto administrativo: concepto, elementos e clases. Requisitos: a motivación e forma.5. Invalidez dos actos administrativos: nulidade e anulabilidade. Os recursos administrativos. Revisión de oficio dos actos administrativos.6. O procedemento administrativo. Fases do procedemento administrativo común. O deber de resolver e notificar.7. Regulación xurídica actual do réxime local. Entidades que comprende. O municipio e as súas competencias. Servizos mínimos obrigatorios.8. Dereito e deberes dos funcionarios locais. Retribucións e protección social dos funcionarios/as locais. Réxime disciplinario. Situacións administrativas.9. Persoal ao servizo das Administracións Públicas: Clases de persoal.10. Modificación, suspensión e extinción do contrato de traballo. Clases de contratos.11. O procedemento electrónico na Lei 39/2015, de 1 de outubro, do Procedemento Administrativo Común das Administracións Públicas e na Lei 40/2015, de 1 de outubro, de Réxime Xurídico do Sector Público.12. A responsabilidade da Administración Pública: caracteres. Os orzamentos da responsabilidade. Danos resarcibles. A acción de responsabilidade. Especialidades do procedemento en materia de responsabilidade. A responsabilidade patrimonial das autoridades e persoal ao servizo das Administracións Públicas.13. Lei Orgánica 3/2018, do 5 de decembro, de Protección de Datos Persoais e garantía dos dereitos dixitais.14. Termo Municipal de Ponteareas e Comarca do Condado.15. Historia e evolución do sistema de protección social en España 16. O sistema público dos servizos sociais no marco dunha política de Benestar Social.17. A política social na Unión Europea: Marco legal. Carta Social Europea. Os 18. Plans Nacionais de Inclusión.19. As políticas europeas para a inclusión social activas.20. Marco legal dos servizos sociais. A Constitución española, o Estatuto de Autonomía, a Lei de Bases de Réxime Local 21. Lei de servizos sociais de Galicia: estrutura e contido.22. Os servizos sociais comunitarios: estrutura e contidos. Os servizos sociais comunitarios básicos e específicos: funcións e programas.23. Plan Concertado. Fundamentos, obxectivos, programas e prestacións.24. Os servizos sociais especializados. Definición, principios, obxectivos e competencias.25. Fundamentos, principios e funcións básicas do traballo social. Código deontolóxico dos traballadores sociais.26. Metodoloxía do traballo social. Modelos máis usados no traballo social. Modelo sistémico.27. A planificación e programación nos servizos sociais, técnicas aplicadas ao traballo social.28. Os sistemas de información ao servizo da atención social.29. Novas tecnoloxías da información aplicadas ao traballo social.30. Protección de datos nos servizos sociais.31. A Seguridade Social en España. Evolución e prestacións actuais.32. Lei Orgánica 3/2007, de 22 de marzo, para a igualdade entre homes e mulleres. Estrutura e contido.33. A Lei de promoción da Autonomía Persoal e Atención ás Persoas en Situación de Dependencia.34. O servizo de Axuda no Fogar. Normativa, coordinación e funcionamento a nivel autonómico e local.35. Regulamento do servizo de axuda no fogar do Concello de Ponteareas.36. Protocolo de actuación en situacións de violencia de xénero.37. O emprego como factor social de inclusión. Desemprego. Prestacións. Emprego Social protexido.38. Minorías étnicas e integración. Aspectos sociodemográficos e culturais.39. Lei de Inclusión Social de Galicia.40. A familia e os menores: cambios na sociedade neste ámbito. Aspectos psicosociais da infancia.41. Menores en conflito social. Intervencións en situacións de desprotección infantil.42. Programas e servizos para os menores e as familias a nivel autonómica e local.43. Adolescencia e xuventude, aspectos psicolóxicos e sociais. Actuación do traballador social.44. Adiccións. Conceptos básicos. Clasificación. Lexislación e marco institucional.45. Estratexia nacional sobre drogas 2017/2024.46. Lei de Inclusión Social de Galicia.47. Intervención con persoas sen fogar: definición, principais características transeuntismo. Factores físicos, psicolóxicos e sociais.48. Discapacidade: conceptos básicos. Aspectos físicos, psíquicos e sociais e legais. Intervención social con persoas con discapacidade.49. A Lei de promoción da Autonomía Persoal e Atención ás Persoas en Situación de Dependencia. Regulación do procedemento para o recoñecemento da dependencia e do dereito ás prestacións do sistema de dependencia e procedemento de elaboración do PIA da Comunidade Autónoma Galega.50. Persoas maiores. Recursos e programas.51. Servizos sociais e a atención aos enfermos mentais. Marco normativo, recursos e programas municipais.52. Traballo social comunitario. Definición de comunidade e variables. Traballo con redes.53. O voluntariado social. Aspectos legais.54. Estatuto xurídico do voluntariado. O seu papel nos servizos sociais.55. Pobreza, desigualdade e exclusión social. Factores físicos, psicolóxicos e sociais.56. Programas de intervención social.57. Itinerarios de incorporación socio laboral.58. Empresas de inserción.59. Observatorio galego da violencia de xénero.60. Observatorio galego. A situación das e dos profesionais do traballo social en Galicia.